**VŠEOBECNÉ ZÁVÄZNÉ NARIADENIE**

**OBCE HRABUŠICE**

**o nakladaní s komunálnymi odpadmi a drobnými stavebnými odpadmi vrátane biologicky rozložiteľných odpadov a elektroodpadov z domácnosti na území obce Hrabušice**

* **Návrh -**

**Článok 1**

**Úvodné ustanovenia**

1. Účelom tohto všeobecne záväzného ustanovenia (ďalej len VZN) je upraviť podrobnosti o nakladaní s komunálnymi odpadmi (ďalej len KO) a drobným stavebnými odpadmi (ďalej len DSO) vrátane biologicky rozložiteľných kuchynských a reštauračných odpadov (ďalej len BRKO), s cieľom zabezpečiť ochranu zdravých životných podmienok obyvateľov obce, chrániť životné prostredie a čistotu v obci.
2. Nariadenie upravuje spôsob zberu a prepravy KO, triedeného zberu jednotlivých zložiek KO, spôsob nakladania s DSO a miesta určené na ukladanie niektorých druhov odpadov.
3. Nariadenie upravuje práva a povinnosti orgánov obce, právnických osôb a fyzických osôb pri predchádzaní vzniku odpadov a pri nakladaní s odpadmi a taktiež zodpovednosť za porušenie povinností na úseku odpadového hospodárstva.
4. Toto nariadenie sa vzťahuje na celé katastrálne územie obce Hrabušice.

**Článok 2**

**Základné pojmy**

Podľa zákona o odpadoch č.223/2001 Z. z. v znení neskorších predpisov sa pre účely tohto VZN vymedzujú nasledujúce základné pojmy:

1. Odpad je hnuteľná vec, ktorej sa jej držiteľ zbavuje, chce sa jej zbaviť alebo je v súlade so zákonom o odpadoch alebo osobitnými predpismi povinný sa jej zbaviť.
2. Pôvodca odpadu je každý, koho činnosťou odpad vzniká, alebo ten, kto vykonáva úpravu, miešanie alebo iné úkony s odpadmi, ak ich výsledkom je zmena povahy alebo zloženia týchto odpadov.
3. Držiteľom odpadu je pôvodca odpadu alebo fyzická osoba, alebo právnická osoba, u ktorej sa odpad nachádza
4. Nakladanie s odpadom je zber, preprava, zhodnocovanie a zneškodňovanie odpadu vrátane dohľadu nad týmito činnosťami a nasledujúcej starostlivosti o miesta zneškodňovania a zahŕňa aj konanie vo funkcii obchodníka alebo sprostredkovateľa.
5. Zber odpadu je zhromažďovanie odpadu od iných osôb vrátane predbežného triedenia a dočasného uloženia odpadu na účely prepravy od zariadenia na spracovanie odpadov.
6. Triedenie odpadov je delenie odpadov podľa druhov alebo oddeľovanie zložiek odpadov, ktoré možno po oddelení zaradiť ako samostatné druhy odpadov.
7. Komunálny odpad je odpad z domácnosti, vznikajúci na území obce pri činnosti fyzických osôb a odpad podobných vlastností a zloženia, ktorého pôvodcom je právnická osoba alebo fyzická osoba podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby – podnikateľa. Za odpad z domácnosti sa považuje aj odpad z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie, najmä z garáží, garážových a parkovacích stojísk. Komunálnym odpadom sú aj všetky odpady vznikajúce v obci pri čistení verejných komunikácií a priestranstiev vo vlastníctve alebo v správe obce, a taktiež pri právnických osôb, fyzických osôb a občianskych združení.
8. Zmesový komunálny odpad je nevytriedený komunálny odpad alebo komunálny odpad po vytriedení zložiek.
9. Drobné stavebné odpady sú komunálne odpady vznikajúce z bežných udržiavacích prác zabezpečovaných fyzickou osobou – nepodnikateľom, ktoré nepresiahnu viac ako 1 m³ ročne od jednej fyzickej osoby.
10. Objemný odpad predstavujú komunálne odpady, ktoré sa svojou veľkosťou nevojdú do bežne používanej nádoby na zmesový odpad v obci. Sú to hlavne nábytky, staré okná, dvere, nádoby, plechové rúry, opotrebované pneumatiky.
11. Biologicky rozložiteľný odpad je odpad zo záhrad a parkov, potravinársky a kuchynský odpad z domácností, reštaurácií, stravovacích a maloobchodných zariadení.
12. Nebezpečné odpady sú také odpady, ktoré majú jednu nebezpečnú vlastnosť alebo viac nebezpečných vlastností uvedených v prílohe č. 4 zákona o odpadoch.
13. Elektroodpad z domácností je elektroodpad pochádzajúci z domácností fyzických osôb a z obchodných, priemyselných, inštitucionálnych a iných zdrojov, ktorý je svojím zložením a množstvom podobný tomu, ktorý pochádza z domácností fyzických osôb.

**Článok 3**

**Systém zberu odpadov**

1. Za nakladanie s KO, BRKO a DSO, ktoré vznikajú na území obce, zodpovedá obec.

2. Na zabezpečovanie úloh týkajúcich sa zberu, vývozu, zhodnocovania a

zneškodňovania jednotlivých druhov odpadov má obec uzatvorený zmluvný vzťah

s firmou:

a) Brantner Nova, s. r. o. Spišská Nová Ves – KO, DSO, triedený odpad (sklo,

plasty, papier, kovové obaly, tetrapaky, BRKO, jedlé oleje a tuky, biologický

kuchynský a reštauračný odpad, malé batérie)

b) Branter Nova s.r.o Sp.Nová Ves (žiarivky, svietidlá, elektroodpady z domácnosti)

3. Na území obce je zavedený systém zberu KO:

a) vrecový a kontajnerový zber,

b) pravidelný zber, je upresňovaný vývoznými termínmi uvedenými vo zvozovom

kalendári, ktorý obec doručuje do každej domácnosti a každému podnikateľskému

subjektu,

c) kalendárový zber, tzn. obec vopred vyhlási zber určeného druhu odpadu a určí deň

v týždni, v ktorom sa uskutoční jeho zber, resp. odvoz,

d) oddelený zber komunálnych odpadov s obsahom škodlivín, drobné stavebné

odpady, objemové odpady, elektroodpad z domácností vrátane žiaroviek

a svietidiel, opotrebované pneumatiky,

e) triedený odpad KO pre papier, plasty, kovy, sklo, BRKO, textil a obuv,

viacvrstvové kombinované materiály,

f) zmesový zber KO, tzn. nevytriedený komunálny odpad alebo komunálny odpad po

vytriedení zložiek komunálneho odpadu,

g) paušálny zber pre fyzické a právnické osoby.

4. Komunálny odpad a jeho druhy

V znení vyhlášky MŽP SR č.283/2001 Z. z., ktorou sa ustanovuje Katalóg odpadov, je KO zaradený do skupiny 15 – 20 a v podmienkach našej obce zahŕňa tieto podskupiny:

150 105 tetrapaky (ďalej sa uvádza len skratka O)

150 110 obaly z olejov – N

160 103 pneumatiky – O

170 904 stavebný odpad – O

200 101 papier – O

200 202 sklo – O

200 108 biologicky kuchynský a reštauračný odpad – O

VZN č.5/2015

200 123 vyradené elektrické zariadenia HCFC, HFC – N

200 125 jedlé oleje a tuky – O

200 126 oleje a tuky – N

2001 35 vyradené elektrické a elektronické zariadenia iné ako uvedené v 20 O1 21 a 20

O1 23, obsahujúce nebezpečné časti (ďalej “N“)

200 136 vyradené elektrické a elektronické zariadenia iné ako uvedené 200 121,

200 123 a 200 135 – O

200 139 plasty – O

200 140 kovy – O

200 201 BRO biologicky rozložiteľný odpad – O

200 301 komunálny odpad – O

200 307 objemový odpad – O

**Článok 4**

**Spôsob nakladania s komunálnymi odpadmi a drobnými stavebnými odpadmi**

1. Obec určuje pre zhromažďovanie KO jednotný typ zberných nádob:

1. 120 1 zberné nádoby (KUKA nádoby) pre zmesový KO pre domácnosti a pre právnické a fyzické osoby – podnikateľov,
2. jednorazové plastové vrecia pre naviac vyprodukovaný zmesový KO,
3. 1 100 1 kontajnery farebne rozlíšené pre triedený zber jednotlivých zložiek KO pre právnické osoby a fyzické osoby – podnikateľov,
4. Veľkoobjemové kontajnery pre objemné odpady a DSO, BRKO.

2. Každý pôvodca odpadu je povinný:

1. zapojiť sa do systému zberu KO v obci,
2. používať zberné nádoby, resp. vrecia na triedený zber, zodpovedajúce zavedenému systému zberu KO v obci,
3. triediť jednotlivé zložky KO podľa zavedeného systému zberu odpadu v obci,
4. pri nakladaní s KO a DSO alebo inom zaobchádzaní s nimi, crániť zdravie ľudí a životné prostredie,
5. platiť miestny poplatok za zber, prepravu a zneškodňovanie KO a DSO.

3. Vlastník alebo správca nehnuteľnosti je povinný:

1. zberné nádoby v deň vývozu v skorých ranných hodinách, nechať pripraviť na verejne prístupnom mieste, v bezprostrednej blízkosti verejnej komunikácie prístupnej pre zberné vozidlo,
2. starať sa o prístup k zberným nádobám a o čistotu stanovíšť a okolia zberných nádob,
3. ukladať zmesový KO do zberných nádob a vytriedený KO do plastových vriec, resp. kontajnerov určených obcou tak, aby sa tieto dali uzatvoriť, aby z nich

odpad nevypadával a pri ich vyprázdňovaní neohrozoval zdravie zamestnancov zmluvne oprávnenej osoby.

1. V lokalite Weingrub umiestniť zberné nádoby v časti studne a 15 BJ.

4. Vlastník alebo správca nehnuteľnosti má zakázané:

a) ukladať tekutý odpad do zberných nádob na KO,

b) preťažovať zbernú nádobu, t. j. ukladať do nej odpad, ktorý prevyšuje 60 kg,

c) spaľovať komunálny odpad v zberných nádobách,

d) poškodzovať zberné nádoby a využívať ich na iný účel, než na ktorý sú určené,

e) ukladať elektronické odpady z domácností vrátane žiariviek a svietidiel, odpady

s obsahom škodlivín, zmesový komunálny odpad, triedený komunálny odpad

a BRKO do iných zberných nádob, ako sú určené podľa tohto nariadenia,

f) ukladať žeravý popol, stavebný materiál, zeminu alebo kamene do zberných

nádob.

5. Zakazuje sa tiež:

a) uložiť alebo ponechať odpad na inom mieste ako na mieste na to určenom v

súlade so zákonom a týmto VZN,

b) zneškodniť odpad, alebo zhodnotiť odpad inak ako v súlade so zákonom a týmto

VZN,

c) zneškodniť odpad vypúšťaním a vhadzovaním do vodných tokov a jeho okolia

a ukladaním do povrchových nádrží (jám, rybníkov, kanalizačných šácht a pod.),

d) vykonávať nedovolenú prepravu odpadov,

e) riediť a zmiešavať jednotlivé druhy nebezpečných odpadov alebo nebezpečné

odpady s KO za účelom zníženia koncentrácie prítomných škodlivín,

f) vypúšťať odpadové oleje a iné nebezpečné druhy odpadu do povrchových vôd, do

pôdy a do kanalizácie.

6. Držiteľom stavebného odpadu, ktorý nie je DSO, obec poskytne veľkoobjemový

kontajner na jeho náklady.

7. Vývoz KO je v obci zabezpečený zmluvným partnerom v dvojtýždňových

Intervaloch (26x ročne) podľa zvozového kalendára na príslušný kalendárny rok.

**Článok 5**

**Spôsob nakladania s triedenými zložkami komunálneho odpadu**

1. Pôvodca odpadu je povinný zabezpečiť vytriedenie odpadu podľa zbieraných

komodít a ich oddelené zhromažďovanie a umiestňovanie do určených zberných

nádob a vriec.

2. Je zakázane:

a) **fyzickým osobám** odovzdávať vytriedené zložky KO, predovšetkým kovy

a elektronický odpad z domácností iným subjektom (napr. pouličným výkupcom),

než zmluvne oprávnenej osobe uvedenej v tomto VZN,

b) **fyzickým osobám – podnikateľom a právnickým osobám** vykonávať zber,

zhodnotenie a spracovanie vytriedených odpadov na území obce, pokiaľ nemajú

uzatvorenú zmluvu s obcou v súlade so zákonom o odpadoch, odvážať,

premiestňovať zberné nádoby, vyprázdňovať ich, akokoľvek manipulovať s ich

obsahom, alebo vyberať si jeho časti.

3. Triedený zber KO je v obci Hrabušice zabezpečený nasledovne:

**a) papier a lepenka**

|  |  |  |  |
| --- | --- | --- | --- |
| Druh zbernej nádoby | Farebné označenie | Stanovištia | Frekvencia vývozu |
| - plastové vrece  - 1 100 1 | modrá  modrá | domácnosti  prevádzky, penzióny | 1 x za mesiac |

*Patria sem:* noviny, časopisy, zošity, knihy, listy, kancelársky papier, papierové vrecká, lepenka, krabice z tvrdého papiera, kartón, obálky, letáky, katalógy, telefónne zoznamy, plagáty, pohľadnice, zakladače, baliaci a krepový papier, papierový obal a pod.

*Nepatria sem:* plastové obaly, viacvrstvové kombinované materiály, voskovaný papier, papier s hliníkovou fóliou, obaly na mrazené potraviny, škatuľky od cigariet (s výnimkou kartónovej časti), silne znečistený či mastný papier, kopírovací papier a pod.

**b) plasty**

|  |  |  |  |
| --- | --- | --- | --- |
| Druh zbernej nádoby | Farebné označenie | Stanovištia | Frekvencia vývozu |
| - plastové vrece  - 1 100 1 | žltá  žltá | domácnosti,  prevádzky, penzióny | 1 x za mesiac |

*Patria sem:*

**PE (polyetylén) – LDPE – HDPE** – číre a farebné fólie, tašky, vrecká, vedrá a fľaštičky ( polyetylén od kozmetických a čistiacich prípravkov, vrecká od mlieka, prepravky fliaš),

**PET (polyetyléntereftalát)** – fľaše od nápojov, sirupov, rastlinných olejov,

**PP ( polypropylén)** – oblay od sladkosti, tégliky od jogurtov a rôzne plastové nádobky a hračky,

**PS (polystyrén)** – penový polystyrén, poháriky z automatov a iné plastové nádobky,

**PVC (polyvinylchlorid)** – vodoinštalačné a elektroinštalačné rúrky, obaly kozmetických výrobkov, plastové okná a nábytok, tetrapaky a kovové obaly.

*Nepatria sem:* obaly znečistené chemikáliami a olejmi, hrubo znečistené plasty (zeminou, farbami, potravinami), podlahové krytiny, guma, molitan a pod.

**c) sklo**

|  |  |  |  |
| --- | --- | --- | --- |
| Druh zbernej nádoby | Farebné označenie | Stanovištia | Frekvencia vývozu |
| - plastové vrece  - 1 100 1 | zelená  zelená | Domácnosti, prevádzky, penzióny | 1 x za mesiac |

*Patria sem:* sklenené fľaše, nádoby, obaly a predmety zo skla, poháre, fľaštičky od kozmetiky bez kovových a plastových uzáverov, črepy, okenné sklo, sklo z okuliarov a pod.

*Nepatria sem:* vrchnáky, korky, gumy, porcelán, keramika, zrkadlá, drôtované sklo, fľaše z umelej hmoty, časti uzáverov fliaš, žiarovky, žiarivky, obrazovky, silne znečistené sklo (zeminou, farbami, potravinami) a pod.

4. Frekvencia vývozu jednotlivých druhov triedeného odpadu je daná zvozovým

kalendárom, ktorý obec po dohode so zmluvným partnerom upresňuje na každý

kalendárny rok.

5. Triedené zložky odpadu sú vyvážené, zhodnocované alebo zneškodňované zmluvou

firmou uvedenou v § 3 ods. 2 tohto VZN

**Článok 6**

**Systém zberu objemného odpadu a DSO**

1. DSO do 1m³ sa ukladá na zbernom dvore do veľkokapacitného kontajnera, objemový

odpad je zberaný do veľkoobjemových kontajnerov. Obec ich vyváža na skládku KO

Kúdelník Spišská Nová Ves.

2. Do veľkokapacitného kontajnera určeného na objemový odpad a DSO je zakázané

ukladať nebezpečné odpady, BRKO, kovy, elektronický odpad z domácností

a opotrebované pneumatiky.

3. Prepravu a zneškodnenie stavebného odpadu (okrem DSO) vznikajúceho pri

stavebných prácach, **je každý stavebník povinný zabezpečiť na vlastné náklady.**

pristavenie veľkoobjemového kontajnera si občan, ako aj právnická osoba a fyzická

osoba – podnikateľ, môže objednať u firmy Brantner Nova, s. r. o. a STEIN, ul.

Bernoláková, Hrabušice, pred začatím stavebných prác.

4. Pôvodcovia sú povinný odpad zhromažďovať bezpečným spôsobom mimo verejného

priestranstva (na vlastnom dvore, resp. vlastnom pozemku) alebo na verejnom

priestranstve výlučne na základe písomného súhlasu obce takým spôsobom, aby

nedochádzalo k poškodzovaniu životného prostredia, k jeho nadmernému

znečisťovaniu a k ohrozovaniu bezpečnosti a zdravia ľudí.

5. Je zakázané ukladanie DSO do zberných nádob určených pre systém zberu KO, alebo

jeho ukladanie na iné miesto, ako je určené týmto VZN.

6. Držiteľ stavebných odpadov ako i DSO je povinný na vyžiadanie poskytnúť obci

pravdivé a úplné informácie súvisiace s nakladaním so stavebnými odpadmi a DSO.

**Článok 7**

**Systém zberu elektroodpadov z domácností vrátane žiariviek a svietidiel a odpadov s obsahom škodlivín**

1. Tieto triedené zložky KO nepatria do zmesového komunálneho odpadu a zbierajú sa

oddelene, na náklady iného subjektu ako obec.

2. Týmto VZN sa ustanovuje, že elektroodpad z domácností, či batérie a akumulátory sa

nesmú odovzdávať iným (napr. pouličným výkupcom).

3. Držiteľ humánnych liekov nespotrebovaných fyzickými osobami je povinný ich

odovzdať verejnej lekárni, ktorá je povinná odobrať a zhromaždiť humánne lieky

nespotrebované fyzickými osobami. Zakazuje sa humánne lieky nespotrebované

fyzickými osobami zmiešavať so zmesovým komunálnym odpadom, s triedeným

komunálnym odpadom a s oddelene zberaným komunálnym odpadom.

**Článok 8**

**Systém zberu a likvidácie biologicky rozložiteľného komunálneho odpadu**

1. BRKO sa delí na tieto skupiny:

a) odpad zo záhrad, parkov vrátane odpadu z cintorína, tzv. zelený biologický odpad,

b) biologicky rozložiteľný kuchynský a reštauračný odpad a jedlé oleje a tuky,

c) iné BRKO – papier a lepenka, textílie, drevo, odpad z trhovísk, kal zo septikov.

2. Medzi zelený odpad patrí: kvety, tráva, lístie, drevený odpad zo strihania

a orezávanie krovín a stromov, vypletá burina, pozberové zvyšky z pestovania, zhnité

ovocie a zelenina, piliny, drevná štiepka, hobliny, drevný popol. Tento odpad je

vhodný na kompostovanie.

3. Medzi biologicky rozložiteľný kuchynský a reštauračný odpad patria: šupy z čistenia

zeleniny a ovocia, kávové a čajové zvyšky, vaječné škrupiny, starý chlieb, zvyšky

jedla, škrupinka z orecha, vlasy, chlpy, trus malých zvierat, papierové vrecko

znečistené zeleninou, ovocím, maslom, džemom, potraviny po záručnej dobe alebo

inak znehodnotené, použitá papierová vreckovka a servítok a v malom množstve aj

drevitá vlna, triesky, hnedá lepenka, novinový papier, nespracované zostatky surovín,

neskonzumované zostatky pokrmov a potravín rastlinného, ale i živočíšneho pôvodu,

ktoré vznikli pri prevádzkovaní zariadení spoločného stravovania, vrátane školských

kuchýň, stravovacích prevádzok, ale aj z kuchýň domácností a pod.

4. Každý vlastník, resp. užívateľ zelenej plochy, je povinný biologicky rozložiteľný

odpad zo zelene spracovať kompostovaním na vlastnom pozemku alebo uložením na

zbernom dvore . Je zakázané biologicky odpad ukladať do zberných nádob na KO

a DSO.

5. Obec nezavádza a nezabezpečuje vykonávanie zberu BRKO na svojom území pre

obyvateľov obce, pretože najmenej 50% obyvateľov obce kompostuje tento odpad z

domácností a záhrad na svojich domácich kompostoviskách. Týmto nie je dotknutá

povinnosť prevádzkovateľa kuchyne zaviesť a zabezpečovať vykonávanie triedeného

zberu biologicky rozložiteľný kuchynský a reštauračný odpad, ktorého je pôvodcom.

6. Zber BRKO vznikajúceho pri údržbe verejnej zelene (vrátane parkov a cintorínov)

zabezpečuje obec.

**Článok 9**

**Spôsob nakladania s biologicky rozložiteľným kuchynským a reštauračným odpadom od prevádzkovateľov kuchyne**

1. Biologicky rozložiteľný kuchynský odpad je uskladňovaný do oddelených nádob z

PVC s obsahom 10 l s pevne uzatváracím vekom, ktoré sú udržiavané v náležitom

stave, pravidelne čistené a podľa potreby dezinfikované.

2. Vývoz a likvidáciu tohto odpadu pre ZŠ s MŠ školou obce Hrabušice a Autocamping

Podlesok s.r.o zabezpečuje firma Brantner Nova, s. r. o. Spišská Nová Ves v súlade

so zmluvou o poskytovaní služieb v odpadovom hospodárstve.

3. Prevádzkovateľ zariadenia spoločného stravovania na území obce (fyzická osoba –

Podnikateľ alebo právnická osoba), ktorá je pôvodcom biologicky rozložiteľného

Kuchynského odpadu je zodpovedný za nakladanie s týmto odpadom.

4. Náklady spojené so zberom, skladovaním, prepravou a spracovaním kuchynského

odpadu vrátane nákladov na zberné nádoby hradí prevádzkovateľ kuchyne (nie sú

súčasťou miestneho poplatku).

5. Pri nakladaní s kuchynským odpadom má prevádzkovateľ zariadenia spoločného

stravovania nasledujúce povinnosti:

1. nesmie dávať odpad do nádob určených na zber komunálnych odpadov v obci,
2. musí primerane zabezpečiť skladovanie odpadu do doby odovzdania na jeho spracovanie tak, aby sa k obsahu kontajnera nedostali hlodavce a iné živočíchy ani verejnosť,
3. zberné nádoby musia byť umiestnené v areáli prevádzkovateľa kuchyne,
4. frekvencia zberu musí byť v súlade s hygienickými predpismi zohľadňujúc aj teploty prostredia (leto-zima), pričom v letnom období frekvencia zberu musí byť vyššia,
5. ak prevádzkovateľ kuchyne nezabezpečuje zber, prepravu a ďalšie nakladanie sám, ale prostredníctvom tretieho subjektu, musí mať na tento účel s ním uzatvorenú zmluvu a zároveň musí ísť o subjekt, ktorý je oprávnený na nakladanie s týmto odpadom,
6. je povinný dodržiavať zákaz kŕmenia zvierat kuchynským a reštauračným odpadom, okrem kožušinových zvierat,
7. na vyžiadanie obce poskytnúť pravdivé a úplné informácie súvisiace s nakladaním BRKO.

**Článok 10**

**Systém vývozu tekutého domového odpadu zo žúmp**

1. Majitelia žúmp, hnojísk, resp. iných biologických skládok, ich užívanie, nájomcova,

správcovia a pod. sú povinný:

a) zabezpečiť na vlastné náklady ich vyprázdňovanie a zneškodňovanie odpadu

v dostatočných časových intervaloch tak, aby nedošlo k úniku odpadu do okolia.

b) zabezpečiť prepravu, zneškodnenie alebo zhodnotenie odpadu prostredníctvom

oprávnenej osoby.

2. Majitelia žúmp si môžu vývoz tekutého odpadu objednať prostredníctvom

oprávnenej osoby za stanovenú cenu, resp. objednať vývoz odpadu u inej

oprávnenej osoby. Cena za vývoz tekutých domových odpadov nie je predmetom

poplatku za KO a DSO.

3. Každý majiteľ žumpy je povinný po dobu 3 rokov viesť evidenciu a uschovávať

doklady o zabezpečovaní vývozu odpadu zo septiku oprávnenou osobou a o jeho

bezpečnej likvidácií na určenom mieste a na požiadanie kontrolného orgánu ich

preložiť.

4. Zakazuje sa na území obce zneškodňovať odpad zo žúmp iným spôsobom ako je

určené týmto nariadením.

**Článok 11**

**Priestupky na úseku odpadového hospodárstva**

1. Priestupku sa dopustí ten, kto:

1. zneškodní odpady, alebo zhodnotí odpady v rozpore so zákonom o odpadoch a týmto nariadením (VZN)
2. uloží odpady na iné miesto, než na miesto určené týmto nariadením,
3. nesplní oznamovaciu povinnosť podľa § 18 ods. 6 zákona o odpadoch,
4. neposkytne obci požadované pravdivé a úplne údaje súvisiace s nakladaním s odpadmi,
5. poruší povinnosť a zákazy pri nakladaní s odpadmi stanovené v tomto VZN,
6. nakladá so stavebnými odpadmi alebo s odpadmi z demolácií v rozpore s § 40c zákona o odpadoch.

2. Za priestupok podľa: zákona č. 223/2001 Z. z. o odpadoch, § 80 odsek 1 písm. a) až

c), f) a s) možno uložiť pokutu do výšky 165,00 eur.

3. Priestupky podľa predchádzajúceho odseku prejednáva obec. Na priestupky a ich

prejednávanie sa vzťahujú všeobecné predpisy o prejednávaní priestupkov (zákon č.

372/1990 Zb. t. o priestupkoch v znení neskorších predpisov).

4. Výnosy z pokút za priestupky sú príjmom rozpočtu obce.

**Článok 12**

**Záverečné ustanovenia**

1. Kontrolu dodržiavania tohto nariadenia v obci Hrabušice vykonávajú:

1. poslanci obecného zastupiteľstva obce,
2. komisia verejného poriadku,
3. poverení zamestnanci obce,
4. orgány štátnej správy v rozsahu svojich kompetencií,
5. organizácie poverené zberom a vývozom odpadu.

2. Toto VZN neobsahuje osobitnú právnu úpravu dani, poplatkov a konania podľa

ustanovení zákona č. 582/2004 Z. z. o miestnych daniach a miestnom poplatku za

komunálne odpady a drobné stavebné odpady v znení neskorších predpisov a zákona

č. 563/2009 Z. z. o správe dani (daňový poriadok) a o zmene a doplnení niektorých

zákonov v znení neskorších predpisov.

3. Toto všeobecne záväzné nariadenie bolo schválené uznesením Obecného

zastupiteľstva v Hrabušiciach. Účinnosťou tohto VZN sa ruší VZN zo

dňa 22.11.2009.

PaedDr. Jana Skokanová

starostka obce